मंडी में रिक्त पदों की भर्ती के लिए भेजा है प्रस्ताव -बिसेन
कृषि उपज मंडी में रिक्त पदों का मुद्दा विधायक दिलीपसिंह शेखावत ने विधानसभा में गुरुवार को उठाया। जिस पर किसान कल्याण मंत्री गौरीशंकर बिसेन ने बताया कि नागदा कृषि उपज मंडी में 30 पदों में से 12 पद रिक्त है, वहीं खाचरौद में स्वीकृत 30 में से 18 पद रिक्त हैं।
राज्य मंडी बोर्ड सेवा के विभिन्न श्रेणियों के रिक्त पदों की पूर्ति के लिए मप्र राज्य कृषि विपणन बोर्ड भोपाल द्वारा मप्र प्रोफेशनल एग्जामिनेशन बोर्ड भोपाल को प्रस्ताव भेज रखा है। वहीं लिपिक, चपरासी व चौकीदार की भर्ती के लिए कलेक्टर द्वारा कार्रवाई की जा रही है। विधायक शेखावत ने क्षेत्र में नई नर्सरी खाेलने का प्रश्न भी उठाया। जिस पर राज्यमंत्री, उद्यानिकी एवं खाद्य प्रसंस्करण मंत्री सूर्यप्रकाश मीना ने बताया कि इस तरह की कोई योजना अभी नहीं है। प्रदेश में कहीं भी तीन साल से केंद्र ने मॉडल नर्सरी के लिए कोई स्वीकृति नहीं दी है।
चरनोई की भूमि पर अतिक्रमण किया
नागदा | ग्राम नायन में कुछ दबंगों ने चरनोई की भूमि पर अतिक्रमण कर पक्का निर्माण कर लिया है। शिकायत पीड़ित गजराजसिंह पिता मोतीसिंह ने एसडीएम से की है। इसमें बताया जमीन पर निर्माण होने से पशुओं के लिए चरने के लिए जगह नहीं है। जमीन अतिक्रमण मुक्त कराई जाए।
hin_Deva hin_Deva hin_Deva hin_Deva hin_Deva